તાજેતરમાં 7 જૂને રાત્રે 1.16 વાગે ક્રિકેટર રવિન્દ્ર જાડેજાના પત્ની રીવાબાએ રાજકોટમાં પુત્રીનો જન્મ આપ્યો હતો. રીવાબાએ પુત્રીની તસવીર ઇન્સ્ટાગ્રામમાં પોસ્ટ કરી હતી. પુત્રીનું નામ નિધ્યાનાબા જાડેજા રાખ્યું હોવાની જાણ મિત્રો-ચાહકોને કરી હતી. જોકે દીકરીના નામની જાહેરાત કરતી વખતે રીવાબાએ ઉત્સાહમાં મોટો ભાંગરો વાટ્યો છે. રીવાબાએ ઇન્સ્ટાગ્રામ પર ત્રણ દિવસ પહેલાં જે તસવીર મૂકી છે એમાં હેશટેગમાં #dauter લખ્યો છે જે સાવ ખોટો છે. રીવાબા પોતે એન્જિનિયરિંગનું ભણેલા છે અને લગ્ન પહેલાં તેમણે દિલ્હીમાં IASની પરીક્ષામાં માટેની ટ્રેઇનિંગ લીધી હતી. આ સંજોગોમાં તેને daughter એટલે કે દીકરીનો સ્પેલિંગ ન આવડતો હોય એ વાત ગળે ઉતરે એમ નથી.